钦定古今图书集成/理学汇编/学行典/第213卷 > 赵继勋
## 钦定古今图书集成/理学汇编/学行典/第213卷 > 赵继勋

按《青州府志》：赵继勋，丙午解元，应祺子。应祺死于王
事，勋始五岁，事母王氏菽水承欢极尽。子道及析爨，
即以全产让弟继勋。行年五旬，王氏病殂，勋哀毁过
礼，哭泣呕血，水浆不入口者三日，因致病而终。易箦
时，犹嘱家人曰：“我死勿换冠带，得素服从母于地下
足矣。”此所谓五十而慕者与。